Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: A határozatnak sem a rendelkezõ részével, sem az indokolásával nem értek egyet. Álláspontom szerint jelen ügyben az Alkotmánybíróságnak az Országos Választási Bizottság (OVB) 231/2008. (VII. 16.) OVB határozatát meg
Paragraph Index: 763

2. Nem értek egyet a többségi határozatnak azzal a következtetésével sem, hogy a kérdés nem minõsül az Alkotmány 28/C. § (5) bekezdés b) pontja szerinti tiltott tárgykörbe tartozónak. (Indokolás III. 3. pont.) Álláspontom szerint a népszavazásra feltenni kívánt kérdésbõl fakadó Kot. módosítás ellentétes lenne az 1991. évi LXIV. törvénnyel kihirdetett, a Gyermek jogairól szóló, New Yorkban, 1989. novemberben kelt Egyezmény (a továbbiakban: Egyezmény) több rendelkezésével. Az Egyezmény 3. cikk 1. pontja értelmében a „szociális védelem köz- és magánintézményei, a bíróságok, a közigazgatási hatóságok és a törvényhozó szervek minden, a gyermeket érintõ döntésükben a gyermek mindenek felett álló érdekét veszik figyelembe elsõsorban.” A 28. cikknek a vizsgált kérdéssel összefüggõ rendelkezései a következõk: „1. Az Egyezményben részes államok elismerik a gyermeknek az oktatáshoz való jogát, és különösen e jog gyakorlásának fokozatos, az esélyegyenlõség alapján való gyakorlása céljából: a) az alapfokú oktatást mindenki számára kötelezõvé és ingyenessé teszik; b) elõmozdítják a középfokú oktatás, különbözõ, mind általános, mind szakirányú formáinak megszervezését, és ezeket minden gyermek számára megnyitják és hozzáférhetõvé teszik ...; c) intézkedéseket tesznek az iskolába járás rendszerességének elõmozdítására és a lemorzsolódás csökkentésére.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes